Lp Kaija Arroval                                 
OÜ AKA Natura 
kaija@akan.ee                              	                <reg_kpv> nr HJR 6-8/13/9517-4

Rutikvere mõisa, Apteegi ja Keldri kinnistute ning nende lähiala detailplaneeringu keskkonnamõju strateegilise hindamise programmi heakskiitmine

Austatud Kaija Arroval

Olete esitanud 30.10.2013 Keskkonnaameti Harju-Järva-Rapla regioonile (edaspidi Keskkonnaamet) heakskiitmiseks Rutikvere mõisa, Apteegi ja Keldri kinnistute ning nende lähiala detailplaneeringu (edaspidi nimetatud detailplaneering) keskkonnamõju strateegilise hindamise (edaspidi nimetatud KSH) programmi (registreeritud 31.10.2012 nr HJR 6-8/13/9517), mille on koostanud Osaühing Alkranel (2013). Heakskiitmiseks esitatud dokumendid asuvad Osaühing Alkranel kodulehel.

I. FAKTILISED ASJAOLUD

Rutikvere mõisa, Apteegi ja Keldri kinnistute ning nende lähiala detailplaneering ja selle KSH algatati Koigi Vallavolikogu 12.04.2012 otsusega nr 16.

KSH objektiks on Järvamaal Koigi vallas Rutikvere küla territooriumil paiknevate Rutikvere mõisa (katastritunnus 32502:002:0140; osaliselt), Apteegi (katastritunnus 32502:002:0113) ja Keldri (katastritunnus 32502:002:0194) kinnistute ning nende lähiala detailplaneering. 

Antud detailplaneeringu koostamise eesmärgiks on endisaegse mõisakompleksi parendamine ja arendamine, mida toetaks (sh lisaväljundeid luues) sobivalt dimensioneeritud ja täiendatud kalakasvatus arendusala lõuna-kagunurgas. Energia-autonoomsuse aspektist lähtuvalt võib kõne alla tulla ka kuni 1 MW tuuliku (ca 65 m kõrgune) rajamine ja seda samuti lõuna-kagunurka. Plaanis on käsitletavate kinnistute maakasutuse sihtotstarbe muutmine, ehitusõiguse seadmine Rutikvere mõisa kinnistul kuni kahe tootmishoone ja kuni kahe sinna juurde kuuluva abihoone ehitamiseks. Lisaks juurdepääsuteede, parkimise ja tehnovõrkude, heakorrastuse ja haljastuse lahendamine ning kõigi vajalike piirangute ja servituutide määramine. Planeeritava ala üldpindala on ca 12 ha. Detailplaneering on Koigi valla üldplaneeringut muutev.

Koigi Vallavolikogu algatas oma 12.04.2012.a otsusega nr 16 Koigi vallas Rutikvere külas asuvate Rutikvere mõisa, Apteegi ja Keldri kinnistute ning nende lähiala detailplaneeringu ja selle keskkonnamõju strateegilise hindamise. Algatamise aluseks oli Keskkonnamõju hindamise ja keskkonnajuhtimissüsteemi seaduse (edaspidi KeHJS) põhjal koostatud eelhinnang (Koigi Vallavolikogu, 2012) ja sellest selgunu tulemusel KeHJS § 6 lg 2-4 ning § 33 lg 1 p 3 ja lg 2 p 1. KeHJS § 6 lg 4 viidatud Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ alusel olid seosed vastava määruse § 9 p 10 (aastas vähemalt 200 tonni sööta kasutava intensiivkalakasvatuse rajamine) ja § 11 p 8 (põhjavee võtmine 200 000 – 10 000 000 kuupmeetrit aastas). KSH algatamise teade ilmus ametlikus väljaandes Ametlikud Teadaanded 26.04.2012 (ID 4143908) ning ajalehes Järva Teataja 28.04.2012. Keskkonnaameti dokumendiregistri põhjal ei ole täidetud KeHJS § 35 lg 6 nõuet Keskkonnaameti teavitamise osas.

Keskkonnaamet on antud detailplaneeringu KSH järelevalvaja KeHJS § 38 lg 1 alusel. 

II. OTSUSE PÕHJENDUSED JA KAALUTLUSED

KeHJS § 38 lg 2 kohaselt on KSH järelevalvaja ülesanne kontrollida KSH programmi ja menetluse  õigusaktide nõuetele vastavust, hinnata eksperdi vastavust KeHJS § 34 lg 3 toodud nõuetele ning teha otsus KSH programmi heakskiitmise või heakskiitmata jätmise kohta. 

2.1. KSH menetluse vastavus kehtestatud nõuetele

10.04.2012 kirjaga nr 7-5/188 on Koigi Vallavalitsus pöördunud Keskkonnaameti poole KeHJS § 33 lg 6 alusel seisukoha küsimiseks, kas detailplaneeringule KSH algatamine on vajalik või mitte. Keskkonnaamet on 10.05.2012 kirjaga nr HJR 6-8/12/9345-2 nõustunud eelhinnanguga, et KSH algatamine on vajalik. Samas kirjas on Keskkonnaamet juhtinud ka planeeringu korraldaja tähelepanu asjaolule, et ametlikus väljaandes Ametlikud Teadaanded 26.04.2012 avaldatud teatest selgub, et Koigi Vallavolikogu on 12.04.2012 otsusega nr 16 juba algatanud kõnealuse detailplaneeringu KSH, kuna planeeringu elluviimisega kavandatav tegevus on lähtuvalt eelhinnangust eeldatavalt olulise keskkonnamõjuga. Seega ei ole antud detailplaneeringu koostamise korraldaja korrektselt kinni pidanud KeHJS § 33 lg 6 sätestatud KSH menetlusprotsessi nõuetest. Keskkonnaamet palus edaspidi menetlusprotsessi puudutavatest seadusandlikest aktidest korrektselt kinni pidada. 

KSH algatamisest teavitati KeHJS § 35 lg 6 kohaselt väljaandes Ametlikud Teadaanded (26.04.2012) ning maakonnalehes Järva Teataja (28.04.2012). Koigi Vallavalitsuse dokumendiregistri ning Keskkonnaameti dokumendiregistri andmetel ei ole Keskkonnaametit vastavalt KeHJS § 35 lg 6 detailplaneeringu ja KSH algatamisest teavitatud. Samas ei pea Keskkonnaamet teavituse puudumist rikkumiseks, mis antud juhul eeldatavalt mõjutaks edasist KSH protsessi. KSH läbiviija ja detailplaneeringu koostaja küsisid KeHJS § 36 lg 3 kohaselt seisukohta KSH programmi eelnõu sisu osas alljärgnevatelt asutustel: LAPAVIRA OÜ, Koigi Vallavalitsus, Pajusi Vallavalitsus, Kaitseministeerium, Siseministeerium, Keskkonnaameti Harju-Järva-Rapla regioon, Põllumajandusameti Järva keskus, Terviseameti Põhja talituse Järvamaa esindus. 

KSH programmi osas esitasid ettepanekuid alljärgnevad asutused: Koigi Vallavalitsus (09.05.2013 Koigi Volikogu istungi protokolli väljavõte), Kaitseministeerium (teostas täiendavat infopäringut e-posti vahendusel 18.04.2013), Keskkonnaameti Harju-Järva-Rapla regioon (09.05.2013 kirjaga nr HJR 6-8/13/9517-2), Terviseamet (30.04.2013 kirjaga nr 9.3-4/3680).

KSH programmi punktis 8 “Projektiga seotud asutuste seisukohad” ning lisas 2 (lk 12-18) on välja toodud kõikide ametkondade esitatud ettepanekud ja arupärimised, kui neid esitati ja nendega arvestamine. Samuti on selgitatud ja põhjendatud ettepanekute ja küsimustega arvestamist või arvestamata jätmist ja vastatud küsimustele.

KSH programm avalikustatakse ja avalikustamise tulemusi arvestatakse KeHJS §-s 37 sätestatud korras. 

KSH programmi avaliku väljapaneku (avalikustamisel oli koos detailplaneeringu eskiisiga) ja avaliku arutelu teade avaldati ajalehes Järva Teataja (09.07.2013). Samuti ilmus teade Osaühing Alkranel ja Koigi valla koduleheküljel ning teadetetahvlitel Päinurme külas (päevakeskuse ees), ja Koigi külas (Mõisavahe tee 4, kaupluse juures). Puudutatud asutusi, valitsusväliseid keskkonnaorganisatsioone ning isikuid teavitati programmi avalikust väljapanekust ning avaliku arutelu toimumisest vastavalt KSH programmi lisas 3 toodud tabelitele L3.1 ja L3.2. Kuna tabelis L3.2 esitatud kirjade saatmist korraldas vald, siis oli tagatud ka vallavalitsuse ning –volikogu teavitamine. Teadete sisu vastas §-s 37 lg 2 toodule. Vastavalt KeHJS § 37 lg 1 peab avalikustamise teade ilmuma ka ametlikus väljaandes Ametlikud Teadaanded, kuid antud juhul seda ei tehtud. 

KSH programmiga sai elektrooniliselt tutvuda Koigi valla kodulehele www.koigi.ee ning Koigi vallas, Päinurme külas Päevakeskuse hoones asuva A ja O kaupluses, Koigi külas, Mõisavahe tee 9 volikogu tööruumis (tööpäevadel kl 9-16). 

KSH programmi avalik väljapanek toimus ajavahemikul 18.07.2013 kuni 07.08.2013 mis vastab KeHJS § 37 lg 3 toodud tähtajale (st avalikustamine peab kestma vähemalt 14 päeva). 

KSH programmile sai ettepanekuid, vastuväiteid ja küsimusi esitada kirjalikult kuni 07.08.2013 lihtkirjaga Koigi Vallavalitsuse aadressil (Mõisavahe tee 9, Koigi küla 72501, Koigi vald, Järvamaa), telefoni teel numbrile 3846433 ja e-kirjaga koigivv@koigi.ee, kaija@akan.ee, elar@alkranel.ee. 

Ettepanekuid esitas 1 eraisik ja 1 asutus (vastavad kirjad on toodud lisas 3 lk 26-30). Detailplaneeringu koostaja on vastanud eraisiku kirjale (vastus lk 26-27) ning põhjendanud ettepanekutega mittearvestamist. Asutuse kirjas edastatud teabega on KSH kontekstis juba arvestatud (vastus lk 30). 

KSH programmi eelnõu ja detailplaneeringu eskiisi avalik arutelu toimus 08.08.2013 algusega kell 15.00 Koigi Vallavolikogu tööruumis (Mõisavahe tee 9, Koigi küla). Arutelul esitatud küsimustele vastati kohapeal suuliselt (KSH programmi lisas 3 lk 33-35 on esitatud protokoll ning osalejate nimekiri). 

Kuna esimese avalikustamise teade ei ilmunud ametlikus väljaandes Ametlikud Teadaanded (vastuolus KeHJS § 37 lg 1 sättega), siis toimus detailplaneeringu eskiisi ja KSH programmi eelnõu korduv avalik väljapanek ja avalik arutelu, mille teade ilmus ajalehes Järva Teataja (17.08.2013) ja ametlikus väljaandes Ametlikud Teadaanded (16.08.2013). Samuti oli teade üleval Osaühing Alkranel ja Koigi valla kodulehel. Puudutatud asutusi ja valitsusväliseid keskkonnaorganisatsioone teavitati programmi avalikust väljapanekust ning avaliku arutelu toimumisest vastavalt KSH programmi lisas 3 toodud tabelitele L3.3. Teadete sisu vastas § 37 lg 2 toodule. Vastavalt KeHJS § 37 lg 1 peab avalikustamise teate edastama liht- või tähtkirjaga KeHJS § 36 lg 2 p 3 nimetatud asutustele ja isikutele. Antud juhul teadet kavandatava tegevuse asukoha naabritele ei edastatud. 

KSH programmi eelnõuga sai elektrooniliselt tutvuda Koigi valla kodulehele www.koigi.ee ning Koigi vallas, Päinurme külas Päevakeskuse hoones asuva A ja O kaupluses, Koigi külas, Mõisavahe tee 9 volikogu tööruumis (tööpäevadel kl 9-16). 

KSH programmi eelnõu avalik väljapanek toimus ajavahemikul 19.08.2013 kuni 01.09.2013 mis vastab KeHJS § 37 lg 3 toodud tähtajale (st avalikustamine peab kestma vähemalt 14 päeva). 

KSH programmi eelnõule sai ettepanekuid, vastuväiteid ja küsimusi esitada kirjalikult ajavahemikus 19.08.2013 – 01.09.2013 lihtkirjaga Koigi Vallavalitsuse aadressil (Mõisavahe tee 9, Koigi küla 72501, Koigi vald, Järvamaa), telefoni teel numbrile 3846433 ja e-kirjaga koigivv@koigi.ee, kaija@akan.ee, elar@alkranel.ee. 

Avalikustamise käigus esitas Keskkonnaamet informatiivse e-kirja, milles teavitas KSH koostajat kontaktisiku vahetusest. Avalikustamise järgselt esitasid ettepanekuid 2 asutust (vastavad kirjad on toodud lisas 3 lk 31-32, samas leiduvad ka vastused). Detailplaneeringu koostaja on põhjendanud ettepanekutega arvestamist või mittearvestamist. 

KSH programmi eelnõu ja detailplaneeringu eskiisi korduv avalik arutelu toimus 02.09.2013 algusega kell 16.30 Koigi Vallavolikogu tööruumis (Mõisavahe tee 9, Koigi küla). Programmi eelnõus ega detailplaneeringu eskiisi sisulisi muudatusi eelmise korraga võrreldes ei olnud. Arutelul esitatud küsimustele vastati kohapeal suuliselt (KSH programmi lisas 3 lk 36-38 on esitatud protokoll ning osalejate nimekiri). 

Kuna korduval avalikustamisel jäid teated saatmata KeHJS § 36 lg 2 p 3 nimetatud isikutele, toimus kolmas detailplaneeringu eskiisi ja KSH programmi eelnõu avalik väljapanek ja avalik arutelu. Vastav teade avaldati ajalehes Järva Teataja (21.09.2013) ning ametlikus väljaandes Ametlikud Teadaanded (19.09.2013). Samuti ilmus vastav teade Koigi valla ning Osaühing Alkranel kodulehel, Päinurme külas Päevakeskuse ees ning Koigi külas Mõisavahe tee 4 (kaupluse ees). Puudutatud organisatsioone, asutusi ning isikuid teavitati kirjaga (vt Tabel L3.4 ja L3.5). Kuna tabelis L3.5 esitatud kirjade saatmist korraldas vald, siis oli tagatud ka vallavalitsuse ning –volikogu teavitamine. Teadete sisu vastas § 37 lg 2 toodule. 

KSH programmi eelnõuga sai elektrooniliselt tutvuda Koigi valla kodulehele www.koigi.ee ning Koigi vallas, Päinurme külas Päevakeskuse hoones asuva A ja O kaupluses, Koigi külas, Mõisavahe tee 9 volikogu tööruumis (tööpäevadel kl 9-16). 

KSH programmi eelnõu avalik väljapanek toimus ajavahemikul 23.09.2013 kuni 09.10.2013 mis vastab KeHJS § 37 lg 3 toodud tähtajale (st avalikustamine peab kestma vähemalt 14 päeva). 

KSH programmi eelnõule sai ettepanekuid, vastuväiteid ja küsimusi esitada kirjalikult ajavahemikus 23.09.2013 – 09.10.2013 lihtkirjaga Koigi Vallavalitsuse aadressil (Mõisavahe tee 9, Koigi küla 72501, Koigi vald, Järvamaa), telefoni teel numbrile 3846433 ja e-kirjaga koigivv@koigi.ee, kaija@akan.ee, elar@alkranel.ee. 

KSH programmi eelnõu ja detailplaneeringu eskiisi korduv avalik arutelu toimus 10.10.2013 algusega kell 15.00 Koigi Vallavolikogu tööruumis (Mõisavahe tee 9, Koigi küla). Kuna sisulisi muudatusi antud eelnõule ei olnud tehtud, siis polnud ka täiendavaid küsimus/ettepanekuid (KSH programmi lisas 3 lk 39-40 on esitatud protokoll ning osalejate nimekiri). 

Lähtudes eelnevast KSH menetluses ei esine rikkumisi, mis võiksid mõjutada KSH tulemusi. 

2.2. KSH programmi kvaliteedi kontroll ja KSH eksperdi vastavus nõuetele

KSH programmi sisu määrab KeHJS § 36 lg 2. Detailplaneeringu KSH programmis on esitatud detailplaneeringu eesmärgid ja sisu ning elluviimisega eeldatavalt kaasnev keskkonnamõju, samuti hindamismetoodika ja mõjude eeldatav ulatus. Nimetatud on isikud ja asutused, keda detailplaneering võib eeldatavalt puudutada ning KSH ajakava, samuti KSH ekspert ja detailplaneeringu koostaja andmed. Programmi lisades on leitavad programmi kohta esitatud seisukohad ning nendega arvestamine, samuti menetlusmaterjalid. 

Keskkonnaameti hinnangul vastab KSH programm KeHJS § 36 lg 2 nõuetele, samuti on programm sisult piisav KSH läbiviimiseks. Märgime, et KeHJS § 42 lg 3 p 2 järgi peab KSH aruanne vastama lisaks KSH programmile ka KeHJS § 40 lg 4 nõuetele. 

KSH programmi punkti 7 kohaselt on KSH juhteksperdiks Elar Põldvere. Programmis on kinnitatud vastavust KeHJS § 34 lg 3 nõuetele ning vastavad dokumendid on esitatud Keskkonnaametile 28.03.2011 (registreeritud 28.03.2011 kiri HJR 6-8/11/7753). KSH programmis on välja toodud ekspertgrupp, kes hakkab koostama KSH aruannet.

Lähtudes eelnevast vastavad KSH programm ja juhtekspert koos ekspertgrupiga KeHJS § 34 lg 3 ja § 36 lg 2 nõuetele. 

III. OTSUSTUS

KeHJS § 36 lg 2, § 37, § 38 lg 1 ja 2 p-de 1, 2 ja 5 ning § 39 lg 2 ja 3 ning Keskkonnaameti peadirektori 03.07.2009 käskkirja nr 1-4/148 „Regioonide põhimääruste kinnitamine“ lisa 1 „Keskkonnaameti Harju-Järva-Rapla regiooni põhimäärus“ punktide 2.2, 2.11 ja 3.5.8 alusel ning arvestades käesolevas otsuses toodud asjaolusid, kiidab Keskkonnaamet heaks Rutikvere mõisa, Apteegi ja Keldri kinnistute ning nende lähiala detailplaneeringu keskkonnamõju hindamise programmi. 

Lugupidamisega

/Allkirjastatud digitaalselt/

Taimar Ala
Keskkonnaameti peadirektori kohusetäitja keskkonnakasutuse alal 
regiooni juhataja ülesannetes 

Koopia: Koigi Vallvalitsus, koigivv@koigi.ee 
              Osaühing Alkranel, elar@alkranel.ee 
	  LAPAVIRA OÜ, lapavira@hot.ee 	

Ester Pindmaa	384 8744
ester.pindmaa@keskonnaamet.ee